
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 56 

20 Ιανουάριου 2016 


ΑΠΟΦΑΣΕΙ Σ 

Αριθμ. πράξης 99/15.01.2016 

Τροποποίηση της πράξης ΣΝΠ 96/22.4.2015 σχετικά με 
τα μέσα και διαδικασίες εφαρμογής της νομισματι¬ 
κής πολιτικής από την Τράπεζα της Ελλάδος, όπως 
ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) τα άρθρα 2, 35α, και 55 του Καταστατικού της 
Τράπεζας της Ελλάδος, ως κυρωθέν ισχύει, 

β) την πράξη ΣΝΠ 96/22.4.2015 «Μέσα και διαδικασίες 
εφαρμογής της νομισματικής πολιτικής από την Τρά¬ 
πεζα της Ελλάδος» (ΦΕΚ Β' 764/30.4.2015), όπως τρο¬ 
ποποιήθηκε με την πράξη ΣΝΠ 98/23.10.2015 (ΦΕΚ Β' 
2312/26.10.2015), 

γ) την πράξη ΣΝΠ 87/28.2.2013 «Αντικατάσταση της 
πράξης ΣΝΠ 82/27.8.2012 σχετικά με συμπληρωματι¬ 
κά προσωρινά μέτρα όσον αφορά τις πράξεις κύριας 
αναχρηματοδότησης του Ευρωσυστήματος και την 
καταλληλότητα των ασφαλειών» (ΦΕΚ Β' 482/1.3.2013), 
όπως τροποποιήθηκε με την πράξη ΣΝΠ 88/26.4.2013 
(ΦΕΚ Β' 1069/29.4.2013), την πράξη ΣΝΠ 89/20.12.2013 
(ΦΕΚ Β' 3433/31.12.2013), την πράξη ΣΝΠ 90/27.3.2014 
(ΦΕΚ Β' 848/4.4.2014), την πράξη ΣΝΠ 93/5.8.2014 
(ΦΕΚ Β' 2246/18.8.2014), την πράξη ΣΝΠ 94/20.10.2014 
(ΦΕΚ Β' 2874/24.10.2014) και την πράξη ΣΝΠ 95/28.11.2014 
(ΦΕΚ Β' 3356/15.12.2014), 

δ) την κατευθυντήρια γραμμή (ΕΕ) 2015/510 της Ευρω¬ 
παϊκής Κεντρικής Τράπεζας της 19 ης Δεκεμβρίου 2014 
σχετικά με την εφαρμογή του πλαισίου νομισματικής 
πολιτικής του Ευρωσυστήματος (κατευθυντήρια γραμμή 
γενικής τεκμηρίωσης, ΕΚΤ 2014/60), όπως τροποποιή¬ 
θηκε με την κατευθυντήρια γραμμή (ΕΕ) 2015/1938 της 
Ευρωπαϊκής Κεντρικής Τράπεζας της 27ης Αυγούστου 
2015 (ΕΚΤ/2015/27), 

ε) την κατευθυντήρια γραμμή ΕΚΤ/2015/34 της Ευρω¬ 
παϊκής Κεντρικής Τράπεζας της 18 ης Νοεμβρίου 2015 που 
τροποποιεί την Κατευθυντήρια Γραμμή (ΕΕ) 2015/510 
σχετικά με την εφαρμογή του πλαισίου νομισματικής 
πολιτικής του Ευρωσυστήματος (κατευθυντήρια γραμμή 
γενικής τεκμηρίωσης), 


στ) την κατευθυντήρια γραμμή ΕΚΤ/2015/35 της Ευρω¬ 
παϊκής Γ ενικής Τ ράπεζας της 18 ης Νοεμβρίου 2015 σχετι¬ 
κά με τις περικοπές αποτίμησης κατά την εφαρμογή του 
πλαισίου νομισματική πολιτικής του Ευρωσυστήματος, 
ζ) το καταστατικό του Ευρωπαϊκού Συστήματος Κε¬ 
ντρικών Τραπεζών και της Ευρωπαϊκής Κεντρικής Τρά¬ 
πεζας, αποφάσισε: 

Τροποποιεί την πράξη Συμβουλίου Νομισματικής Πο¬ 
λιτικής (ΠΣΝΠ) αριθμ. 96/22.4.2015, όπως ισχύει, ως εξής: 
I. Το άρθρο 92 αντικαθίσταται, ως εξής: 

«Άρθρο 92 

Μέτρα ελέγχου κινδύνων 

Ι.'Οσον αφορά τα αποδεκτά περιουσιακά στοιχεία το 
Ευρωσύστημα εφαρμόζει τα ακόλουθα μέτρα ελέγχου 
κινδύνων: 

α) περικοπές αποτίμησης, όπως καθορίζονται στα 
άρθρα 93 έως 96α της παρούσας πράξης' 
β) περιθώρια διαφορών αποτίμησης (αποτίμηση σε 
τρέχουσες τιμές της αγοράς): 

το Ευρωσύστημα απαιτεί να διατηρείται διαχρονι¬ 
κά η προσαρμοσμένη (μετά την περικοπή αποτίμησης) 
αγοραία αξία των αποδεκτών περιουσιακών στοιχείων 
που χρησιμοποιούνται ως ασφάλεια στις αντιστρεπτέες 
συναλλαγές του για την παροχή ρευστότητας. 

Εάν η αξία των αποδεκτών περιουσιακών στοιχείων, τα 
οποία αποτιμώνται σε καθημερινή βάση, μειωθεί κάτω 
από ορισμένο επίπεδο, η Τράπεζα της Ελλάδος απαιτεί 
από τον αντισυμβαλλόμενο να προσκομίσει πρόσθετα 
περιουσιακά στοιχεία ή μετρητά μέσω ενεργοποίησης 
του μηχανισμού κάλυψης διαφορών αποτίμησης. 

Αντίστοιχα, αν η αξία των εν λόγω περιουσιακών στοι¬ 
χείων υπερβεί ορισμένο επίπεδο, κατόπιν νέας αποτίμη¬ 
σής τους, η Τράπεζα της Ελλάδος μπορεί να επιστρέφει 
τα πλεονάζοντα περιουσιακά στοιχεία ή μετρητά' 
γ) όρια που αφορούν τη χρήση μη εξασφαλισμένων 
χρεογράφων που εκδίδονται από πιστωτικό ίδρυμα ή 
άλλη οντότητα με την οποία αυτό διατηρεί στενούς 
δεσμούς κατά τα οριζόμενα στο άρθρο 10Υ 
δ) μειώσεις αποτίμησης (ναΐυαίίοη πιαιΐκάοννηε), όπως 
καθορίζονται στα άρθρα 93 έως 96α της παρούσας 
πράξης. 

2. Το Ευρωσύστημα μπορεί να εφαρμόζει τα ακόλουθα 
πρόσθετα μέτρα ελέγχου κινδύνων: 

α) αρχικά περιθώρια, οπότε οι αντισυμβαλλόμενοι πα¬ 
ρέχουν αποδεκτά περιουσιακά στοιχεία αξίας τουλάχι¬ 
στον ίσης προς την παρεχόμενη από το Ευρωσύστημα 
ρευστότητα, προσαυξημένης κατά την αξία του αρχικού 
περιθωρίου 

β) όρια που αφορούν εκδότες, οφειλέτες ή εγγυητές: 
το Ευρωσύστημα μπορεί να εφαρμόζει πρόσθετα όρια 
στα χρηματοδοτικά ανοίγματα έναντι εκδοτών, οφειλε¬ 
τών ή εγγυητών, πέραν όσων ισχύουν για τη χρήση μη 
εξασφαλισμένων χρεογράφων κατά τα οριζόμενα στην 
παράγραφο 1 στοιχείο γ)' 
γ) συμπληρωματικές περικοπές' 
δ) πρόσθετες εγγυήσεις από εγγυητές που πληρούν 
τις απαιτήσεις πιστοληπτικής διαβάθμισης του Ευρω- 
συστήματος, προκειμένου για την αποδοχή ορισμένων 
περιουσιακών στοιχείων 

ε) αποκλεισμό της χρήσης ορισμένων περιουσιακών 
στοιχείων ως ασφάλειας στις πιστοδοτικές του πρά¬ 
ξεις.» 

II. Το άρθρο 93 αντικαθίσταται, ως εξής: 

«Αρθρο 93 

Περικοπές αποτίμησης αποδεκτών εμπορεύσιμων 
περιουσιακών στοιχείων 

1. Σύμφωνα με τις διατάξεις του τίτλου VI του τέταρ¬ 
του μέρους της κατευθυντήριας γραμμής ΕΚΤ/2014/60, 
τα εμπορεύσιμα περιουσιακά στοιχεία υπόκεινται σε 
περικοπές αποτίμησης κατά τον ορισμό του σημείου 96 
του Παραρτήματος 1 της παρούσας πράξης, το ύψος των 
οποίων καθορίζεται στον Πίνακα 2 του Παραρτήματος 
8 της παρούσας πράξης. 

2. Η περικοπή αποτίμησης του εκάστοτε περιουσιακού 
στοιχείου εξαρτάται από τους ακόλουθους παράγοντες: 

α) την κατηγορία περικοπής αποτίμησης στην οποία 
κατανέμεται το περιουσιακό στοιχείο σύμφωνα με τα 
οριζόμενα στο άρθρο 94' 

β) την εναπομένουσα διάρκεια του περιουσιακού στοι¬ 
χείου 

γ) τη δομή τοκομεριδίου του περιουσιακού στοιχείου 
δ) την πιστοληπτική βαθμίδα του περιουσιακού στοι¬ 
χείου.» 

III. Το άρθρο 94 αντικαθίσταται ως εξής: 

«Άρθρο 94 

Καθορισμός κατηγοριών περικοπών αποτίμησης 
εμπορεύσιμων περιουσιακών στοιχείων 

Τα εμπορεύσιμα περιουσιακά στοιχεία κατανέμονται 
σε μία από τις ακόλουθες πέντε κατηγορίες περικοπών 
αποτίμησης, ανάλογα με την κατηγορία του εκδότη ή/ 
και το είδος του περιουσιακού στοιχείου, όπως απο- 
τυπώνονται στον Πίνακα 1 του Παραρτήματος 8 της 
παρούσας πράξης: 

1) χρεόγραφα που εκδίδονται από κεντρικές κυβερ¬ 
νήσεις, πιστοποιητικά χρέους της ΕΚΤ και πιστοποιη¬ 
τικά χρέους που εκδίδονται από ΕθνΚΤ πριν από την 
ημερομηνία υιοθέτησης του ευρώ στο οικείο κράτος 
μέλος με νόμισμα το ευρώ υπάγονται στην κατηγορία 
περικοπών αποτίμησης Γ 

2) χρεόγραφα που εκδίδονται από τοπικές και περι¬ 
φερειακές κυβερνήσεις, από οντότητες που το Ευρω¬ 


σύστημα κατατάσσει στους ειδικούς φορείς-εκδότες 
χρεογράφων, από πολυμερείς τράπεζες ανάπτυξης και 
διεθνείς οργανισμούς, καθώς και καλυμμένες ομολογίες 
τύπου «]υπιόο», υπάγονται στην κατηγορία περικοπών 
αποτίμησης ΙΓ 

3) παραδοσιακές καλυμμένες ομολογίες, λοιπές κα¬ 
λυμμένες ομολογίες και χρεόγραφα που εκδίδονται 
από μη χρηματοοικονομικές εταιρείες υπάγονται στην 
κατηγορία περικοπών αποτίμησης ΙΙΓ 

4) μη εξασφαλισμένα χρεόγραφα που εκδίδονται από 
πιστωτικά ιδρύματα και χρηματοοικονομικές εταιρείες 
πλην των πιστωτικών ιδρυμάτων υπάγονται στην κατη¬ 
γορία περικοπών αποτίμησης IV 1 

5) τιτλοποιημένες απαιτήσεις υπάγονται στην κατη¬ 
γορία περικοπών αποτίμησης V, ανεξάρτητα από την 
κατάταξη του εκδότη.» 

IV. Το άρθρο 95 αντικαθίσταται ως εξής: 

«Αρθρο 95 

Περικοπές αποτίμησης 
εμπορεύσιμων περιουσιακών στοιχείων 

1. Οι περικοπές αποτίμησης των εμπορεύσιμων περι¬ 
ουσιακών στοιχείων των κατηγοριών I έως IV καθορί¬ 
ζονται με βάση: 

α) την κατανομή του εκάστοτε περιουσιακού στοιχεί¬ 
ου στην πιστοληπτική βαθμίδα 1, 2 ή 3 κατά τα ειδικό¬ 
τερα οριζόμενα στον Πίνακα 2 του Παραρτήματος 8' 

β) την εναπομένουσα διάρκεια του περιουσιακού στοι¬ 
χείου κατά τα ειδικότερα οριζόμενα στις παραγράφους 
3 και 4' 

γ) τη δομή τοκομεριδίου του περιουσιακού στοιχεί¬ 
ου κατά τα ειδικότερα οριζόμενα στις παραγράφους 
3 και 4. 

2. Τα εμπορεύσιμα περιουσιακά στοιχεία της κατηγο¬ 
ρίας V υπόκεινται σε περικοπή αποτίμησης 10%, ανεξάρ¬ 
τητα από την εναπομένουσα διάρκειά τους ή τη δομή 
του τοκομεριδίου. 

3. Στην περίπτωση των περιουσιακών στοιχείων μη¬ 
δενικού ή σταθερού τοκομεριδίου η εναπομένουσα δι¬ 
άρκεια που λαμβάνεται υπόψη για την εφαρμογή της 
περικοπής αποτίμησης του περιουσιακού στοιχείου είναι 
η εναπομένουσα διάρκειά του. 

4. Στην περίπτωση των περιουσιακών στοιχείων κυ¬ 
μαινόμενου τοκομεριδίου η περικοπή αποτίμησης είναι 
εκείνη που εφαρμόζεται στα εμπορεύσιμα περιουσιακά 
στοιχεία σταθερού επιτοκίου με εναπομένουσα διάρκεια 
έως ενός έτους, εκτός από τις ακόλουθες περιπτώσεις 
και με την επιφύλαξη της παραγράφου 2: 

α) τα τοκομερίδια κυμαινόμενου επιτοκίου με περίοδο 
επανακαθορισμού μεγαλύτερη του έτους θεωρούνται 
σταθερού επιτοκίου, η δε διάρκεια που λαμβάνεται υπό¬ 
ψη για την περικοπή αποτίμησης είναι η εναπομένουσα 
διάρκεια του περιουσιακού στοιχείου 

β) η διάρκεια που λαμβάνεται υπόψη για την περικοπή 
αποτίμησης που εφαρμόζεται στα τοκομερίδια κυμαι¬ 
νόμενου επιτοκίου που συνδέονται με δείκτη πληθω¬ 
ρισμού της ζώνης του ευρώ ως δείκτη αναφοράς είναι 
η εναπομένουσα διάρκεια του περιουσιακού στοιχείου 

γ) η περικοπή αποτίμησης που εφαρμόζεται στα περι¬ 
ουσιακά στοιχεία με περισσότερα του ενός είδη δομής 
τοκομεριδίου εξαρτάται μόνο από τη δομή τοκομερι¬ 
δίου που ισχύει για την εναπομένουσα διάρκεια του 
περιουσιακού στοιχείου και ισούται με την υψηλότερη 

μεταξύ εκείνων που εφαρμόζονται στα εμπορεύσιμα 
περιουσιακά στοιχεία της ίδιας εναπομένουσας διάρ¬ 
κειας και πιστοληπτικής βαθμίδας. Για τον σκοπό αυτόν 
λαμβάνεται υπόψη οποιοδήποτε είδος δομής τοκομε¬ 
ριδίου ισχύει για την εναπομένουσα διάρκεια ζωής του 
περιουσιακού στοιχείου.» 

V. Το άρθρο 96 αντικαθίσταται ως εξής: 

«Άρθρο 96 

Πρόσθετες περικοπές αποτίμησης συγκεκριμένων 
ειδών εμπορεύσιμων περιουσιακών στοιχείων 

Επιπλέον των περικοπών αποτίμησης του άρθρου 95 
της παρούσας πράξης, σε συγκεκριμένα είδη εμπορεύ¬ 
σιμων περιουσιακών στοιχείων εφαρμόζονται οι ακό¬ 
λουθες πρόσθετες περικοπές αποτίμησης: 

α) τιτλοποιημένες απαιτήσεις, καλυμμένες ομολογίες 
και μη εξασφαλισμένα χρεόγραφα που εκδίδονται από 
πιστωτικά ιδρύματα και επί των οποίων διενεργείται 
θεωρητική αποτίμηση σύμφωνα με τους κανόνες του 
άρθρου 97 της παρούσας πράξης υπόκεινται σε πρό¬ 
σθετη περικοπή αποτίμησης υπό τη μορφή μείωσης 
αποτίμησης (ναΐυαίίοη πιαΓΚάοννη) ίσης προς 5%' 
β) καλυμμένες ομολογίες ιδίας χρήσης υπόκεινται σε 
πρόσθετη περικοπή αποτίμησης ίση προς ί) 8%, εφαρμο¬ 
ζόμενη επί της αξίας των χρεογράφων των πιστοληπτι- 
κών βαθμιδών 1 και 2, και ϋ) 12%, εφαρμοζόμενη επί της 
αξίας των χρεογράφων της πιστοληπτικής βαθμίδας 3' 
γ) ως «ίδια χρήση» για τους σκοπούς του ως άνω 
στοιχείου β) νοείται η παροχή ή χρήση από ορισμένο 
αντισυμβαλλόμενο καλυμμένων ομολογιών τις οποίες 
εκδίδει ή για τις οποίες εγγυάται ο ίδιος ή οντότητα 
που συνδέεται με αυτόν με στενούς δεσμούς κατά τα 
οριζόμενα στο άρθρο 101 της παρούσας πράξης' 
δ) εάν η εφαρμογή πρόσθετης περικοπής αποτίμη¬ 
σης κατά το ως άνω στοιχείο β) δεν είναι δυνατή στην 
περίπτωση συστήματος διαχείρισης ασφαλειών ΕθνΚΤ, 
φορέα τριμερούς διαχείρισης ασφαλειών ή του συστή¬ 
ματος ΤΑΒΟΕΤ2-3βουπΙίθ5 για σκοπούς αυτόματης πί¬ 
στωσης με ταυτόχρονη παροχή ασφάλειας, η πρόσθετη 
περικοπή αποτίμησης στα εν λόγω συστήματα ή στην εν 
λόγω πλατφόρμα εφαρμόζεται επί της συνολικής αξίας 
έκδοσης των καλυμμένων ομολογιών που μπορούν να 
υπόκεινται σε ίδια χρήση.» 

VI. Το Κεφάλαιο 2 του Τίτλου VI του Τέταρτου Μέρους 
αντικαθίσταται ως εξής: 

«ΚΕΦΑΛΑΙΟ 2 

ΠΕΡΙΚΟΠΕΣ ΑΠΟΤΙΜΗΣΗΣ ΓΙΑ ΤΑ ΜΗ ΕΜΠΟΡΕΥΣΙΜΑ 
ΠΕΡΙΟΥΣΙΑΚΑ ΣΤΟΙΧΕΙΑ 

Αρθρο 96α 

Περικοπές αποτίμησης αποδεκτών μη εμπορεύσιμων 
περιουσιακών στοιχείων 

1. Οι δανειακές απαιτήσεις σταθερού επιτοκίου και 
οι δανειακές απαιτήσεις τιμαριθμοποιημένου επιτοκί¬ 
ου υπόκεινται σε ειδικές περικοπές αποτίμησης που 
καθορίζονται με βάση την εναπομένουσα διάρκεια, την 
πιστοληπτική βαθμίδα και τη μεθοδολογία αποτίμησης 
που εφαρμόζει η Τράπεζα της Ελλάδος, κατά τα οριζό¬ 
μενα στον Πίνακα 3 του Παραρτήματος 8. 

2. Οι δανειακές απαιτήσεις κυμαινόμενου επιτοκίου 
υπόκεινται στην περικοπή αποτίμησης που εφαρμόζε¬ 


ται στο κλιμάκιο εναπομένουσας διάρκειας έως ενός 
έτους για τις απαιτήσεις σταθερού επιτοκίου της ίδιας 
πιστοληπτικής βαθμίδας και μεθοδολογίας αποτίμησης 
με αυτές που εφαρμόζει η Τράπεζα της Ελλάδος. Το 
επιτόκιο θεωρείται κυμαινόμενο αν συνδέεται με ένα 
επιτόκιο αναφοράς και η περίοδος επανακαθορισμού 
του δεν είναι μεγαλύτερη του έτους. Όταν η περίο¬ 
δος επανακαθορισμού είναι μεγαλύτερη του έτους, η 
δανειακή απαίτηση θεωρείται σταθερού επιτοκίου και, 
προκειμένου να εφαρμοστεί η περικοπή αποτίμησης, 
λαμβάνεται υπόψη η εναπομένουσα διάρκειά της. 

3. Η περικοπή αποτίμησης που εφαρμόζεται στις δα¬ 
νειακές απαιτήσεις με περισσότερα του ενός είδη επιτο¬ 
κίων εξαρτάται μόνο από τα επιτόκια που εφαρμόζονται 
σε πληρωμές τόκων κατά την εναπομένουσα διάρκεια 
της δανειακής απαίτησης. Εφόσον αυτά υπάγονται σε 
περισσότερα του ενός είδη, θεωρούνται σταθερά και, 
προκειμένου να εφαρμοστεί η περικοπή αποτίμησης, 
λαμβάνεται υπόψη η εναπομένουσα διάρκεια της δα¬ 
νειακής απαίτησης. 

4. Στις δανειακές απαιτήσεις μηδενικού τοκομεριδίου 
εφαρμόζεται η αντίστοιχη περικοπή αποτίμησης των 
δανειακών απαιτήσεων σταθερού επιτοκίου. 

5. Τα ΒΜΒϋε υπόκεινται σε περικοπή αποτίμησης 
39,5%. 

6. Οι καταθέσεις καθορισμένης διάρκειας δεν υπόκει- 
νται σε περικοπές αποτίμησης. 

7. Κάθε δανειακή απαίτηση του χαρτοφυλακίου ασφα¬ 
λειών ενός μη εμπορεύσιμου χρεογράφου καλυπτόμενου 
από αποδεκτές δανειακές απαιτήσεις (ϋΕΟΟ) υπόκειται 
στην εφαρμογή περικοπής αποτίμησης σε ατομική βάση 
σύμφωνα με τους κανόνες των ανωτέρω παραγράφων 
1 έως 4. Η συνολική αξία των υποκείμενων δανειακών 
απαιτήσεων του χαρτοφυλακίου ασφαλειών μετά την 
εφαρμογή περικοπών αποτίμησης πρέπει ανά πάσα 
στιγμή να παραμένει ίση ή μεγαλύτερη της αξίας του 
ανεξόφλητου κεφαλαίου του ϋΕΟΟ. Εάν η συνολική αξία 
υπολείπεται του κατώτατου ορίου του προηγούμενου 
εδαφίου, το ϋΕΟΟ αποτιμάται με μηδενική αξία.» 

VII. Το άρθρο 111 αντικαθίσταται ως εξής: 

«Αρθρο 111 
Γ ενικές αρχές 

1. Οι αντισυμβαλλόμενοι μπορούν να λαμβάνουν ανα- 
χρηματοδότηση από την Τ ράπεζα της Ελλάδος στο 
πλαίσιο των πιστοδοτικών πράξεων του Ευρωσυστήμα- 
τος χρησιμοποιώντας αποδεκτά περιουσιακά στοιχεία 
που τηρούνται σε άλλο κράτος μέλος της ζώνης του 
ευρώ (παροχή ασφαλειών διασυνοριακώς). 

2. Οι αντισυμβαλλόμενοι μπορούν να παρέχουν ως 
ασφάλεια για διασυνοριακή χρήση αποδεκτά περιου¬ 
σιακά στοιχεία, πλην των καταθέσεων καθορισμένης 
διάρκειας, σύμφωνα με τα ακόλουθα: 

α) τα εμπορεύσιμα περιουσιακά στοιχεία παρέχονται 
ως ασφάλεια: ί) μέσω αποδεκτών ζεύξεων (ΙίηΙο) μεταξύ 
ΣΔΤ του ΕΟΧ ■ ϋ) βάσει των διαδικασιών που εφαρμόζο¬ 
νται στο Σύστημα Ανταποκριτριών Κεντρικών Τραπεζών 
του Ευρωσυστήματος (ΣΑΚΤ)-' ϋί) μέσω αποδεκτών ζεύ¬ 
ξεων (ΙίηΙο) σε συνδυασμό με το ΣΑΚΤ’ και 

β) οι δανειακές απαιτήσεις και, εφόσον συντρέχει περί¬ 
πτωση, τα ϋΕΟΟ και τα ΒΜΒϋ παρέχονται ως ασφάλεια 
σύμφωνα με τις εφαρμοστέες διαδικασίες του ΣΑΚΤ. 

3. Είναι δυνατή η χρήση εμπορεύσιμων περιουσιακών 
στοιχείων μέσω λογαριασμού τηρούμενου από ΕθνΚΤ σε 
ΣΔΤ που εδρεύει σε χώρα άλλη από εκείνη της ΕθνΚΤ, 
εφόσον το Ευρωσύστημα έχει εγκρίνει τη χρήση του 
λογαριασμού. 

4. Οι αντισυμβαλλόμενοι μεταφέρουν τα αποδεκτά 
περιουσιακά στοιχεία μέσω των λογαριασμών διακανο¬ 
νισμού τίτλων τους σε ΣΔΤ που πληροί το πλαίσιο του 
Ευρωσυστήματος και έχει αξιολογηθεί ως αποδεκτό 
από το Ευρωσύστημα βάσει του ως άνω πλαισίου για 
χρήση στις πιστοδοτικές πράξεις του. 

5. Αντισυμβαλλόμενοι οι οποίοι δεν διαθέτουν λογα¬ 
ριασμό θεματοφυλακής σε ΕθνΚΤ ή λογαριασμό δια¬ 
κανονισμού τίτλων σε ΣΔΤ που πληροί το πλαίσιο του 
Ευρωσυστήματος και έχει αξιολογηθεί ως αποδεκτό 
από το Ευρωσύστημα βάσει του ως άνω πλαισίου για 
χρήση στις πιστοδοτικές πράξεις του μπορούν να δια¬ 
κανονίζουν τις συναλλαγές τους μέσω του λογαριασμού 
διακανονισμού τίτλων ή του λογαριασμού θεματοφυλα¬ 
κής πιστωτικού ιδρύματος-ανταποκριτή. 

6. Πέραν των αναφερομένων στον παρόντα Τίτλο, 
στη διασυνοριακή χρήση των αποδεκτών περιουσιακών 
στοιχείων εφαρμόζονται τα προβλεπόμενα σχετικώς 
στην κατευθυντήρια γραμμή ΕΚΤ/2014/60, ιδίως δε τα 
προβλεπόμενα στον Τίτλο IX του Τετάρτου Μέρους 
αυτής.» 

VIII. Στο Παράρτημα 1 «Ορισμοί» το σημείο 16 αντικα¬ 
θίσταται ως εξής: 

«16) «διασυνοριακή χρήση» (οΓοεε-όοΓάθΓ υεα): η πα¬ 
ροχή ως ασφάλειας από τον αντισυμβαλλόμενο στην 
οικεία ΕθνΚΤ: 


α) εμπορεύσιμων περιουσιακών στοιχείων που τηρού¬ 
νται σε άλλο κράτος μέλος με νόμισμα το ευρώ' 
β) εμπορεύσιμων περιουσιακών στοιχείων που έχουν 
εκδοθεί σε άλλο κράτος μέλος και τηρούνται στο κρά¬ 
τος μέλος της οικείας ΕθνΚΤ' 
γ) δανειακών απαιτήσεων, όταν η σχετική σύμβαση 
διέπεται από το δίκαιο κράτους μέλους με νόμισμα το 
ευρώ διαφορετικού από το κράτος μέλος της οικείας 
ΕθνΚΤ' 

δ) μη εμπορεύσιμων χρεογράφων εξασφαλισμένων με 
υποθήκη (ΒΜΒϋ) σύμφωνα με τις σχετικές διαδικασίες 
του ΣΑΚΤ 

ε) μη εμπορεύσιμων χρεογράφων καλυπτόμενων από 
αποδεκτές δανειακές απαιτήσεις (ϋΕΟΟ), τα οποία 
έχουν εκδοθεί από και τηρούνται σε κράτος μέλος με 
νόμισμα το ευρώ διαφορετικό από το κράτος μέλος 
της οικείας ΕθνΚΤ.» 

IX. Στο Παράρτημα 1 «Ορισμοί» το σημείο 48 αντικα¬ 
θίσταται ως εξής: 

«48) «απαιτήσεις από χρηματοδοτική μίσθωση» (Ιβαείηρ 
ΓθΟθίναόΙβε): προγραμματισμένες πληρωμές του μισθω¬ 
τή προς τον εκμισθωτή βάσει σύμβασης χρηματοδο¬ 
τικής μίσθωσης και σύμφωνα με τους όρους αυτής. 
Οι υπολειμματικές αξίες δεν αποτελούν απαιτήσεις 
από χρηματοδοτική μίσθωση.. Εξομοιώνονται με τις 
συμβάσεις χρηματοδοτικής μίσθωσης οι «προσωπικές 
συμβάσεις αγοράς» (ΡθΓεοηαΙ ΟοπΙγηοΙ ΡυΓοάαεβ - ΡΟΡ), 
δηλαδή συμβάσεις οι οποίες παρέχουν στον οφειλέτη 
τη δυνατότητα να ασκήσει το δικαίωμα προαίρεσής του 
να προβεί α) σε οριστική καταβολή προς απόκτηση της 
πλήρους κυριότητας των περιουσιακών αγαθών ή β) 
στην απόδοση των περιουσιακών αγαθών, με την οποία 
επέρχεται ο διακανονισμός της σύμβασης.» 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


375 


X. Το Παράρτημα 8 αντικαθίσταται ως έξης: 


«ΠΑΡΑΡΤΗΜΑ 8 

Περικοπές αποτίμησης κατά την εφαρμογή του πλαισίου νομισματικής πολιτικής του Ευρωσυστήματος 


Πίνακας 1: Κατηγορίες περικοπών αποτίμησης εμπορεύσιμων περιουσιακών στοιχείων με βάση την κατηγορία 
του εκδότη ή/και το είδος του περιουσιακού στοιχείου 


Κατηγορία 1 

Κατηγορία II 

Κατηγορία III 

Κατηγορία IV 

Κατηγορία V 

χρεόγραφα που 

χρεόγραφα που 

παραδοσιακές 

μη εξασφαλισμένα 

τιτλοποιη- 

εκδίδονται από 

εκδίδονται από 

καλυμμένες 

χρεόγραφα που 

μένες 

κεντρικές 

τοπική και 

ομολογίες και 

εκδίδονται από 

απαιτήσεις 

κυβερνήσεις 

περιφερειακή 

λοιπές καλυμμένες 

πιστωτικά 

(335Θΐ-03θΙ<θά 


κυβέρνηση 

ομολογίες 

ιδρύματα 

εοουπίίθε) 

πιστοποιητικά 





χρέους της ΕΚΤ 

χρεόγραφα που 

χρεόγραφα που 

μη εξασφαλισμένα 



εκδίδονται από 

εκδίδονται από μη 

χρεόγραφα που 


πιστοποιητικά 

οντότητες που 

χρηματο- 

εκδίδονται από 


χρέους που 

κατατάσσονται 

οικονομικές 

χρηματο- 


εκδίδονται από 

στους ειδικούς 

εταιρείες 

οικονομικές 


ΕθνΚΤ πριν από 

φορείς-εκδότες 


εταιρείες πλην των 


την ημερομηνία 
υιοθέτησης του 
ευρώ στο οικείο 

χρεογράφων από 

το Ευρωσύστημα 


πιστωτικών 

ιδρυμάτων 


κράτος μέλος 

χρεόγραφα που 

εκδίδονται από 

πολυμερείς 

τράπεζες 

ανάπτυξης και 

διεθνείς 

οργανισμούς 





καλυμμένες 

ομολογίες τύπου 

«]υπιόο» 

Πίνακας 3: Περικοπές αποτίμησης δανειακών απαιτήσεων σταθερού επιτοκίου 



Μεθοδολογία αποτίμησης 

Πιστολη- 

πτική 

διαβάθ- 

μιση 

Εναπομέ¬ 

νουσα 

διάρκεια 

(έτη)* 

Σταθερό επιτόκιο και 

αποτίμηση με βάση 

θεωρητική τιμή που 

καθορίζεται από την 

ΕθνΚΤ 

Σταθερό επιτόκιο και 

αποτίμηση ανάλογα με το 

ανεξόφλητο υπόλοιπο που 

καθορίζεται από την 

ΕθνΚΤ 

Βαθμίδες 

1 και 2 

[0-1 

10,0 

12,0 


[1-3 

12,0 

16,0 


[3-5 

14,0 

21,0 


[5-7 

17,0 

27,0 


[7-10 

22,0 

35,0 


[10,®) 

30,0 

45,0 


Μεθοδολογία αποτίμησης 

Πιστολη- 

πτική 

διαβάθ- 

μιση 

Εναπομέ¬ 

νουσα 

διάρκεια 

(έτη)* 

Σταθερό επιτόκιο και 

αποτίμηση με βάση 

θεωρητική τιμή που 

καθορίζεται από την 

ΕθνΚΤ 

Σταθερό επιτόκιο και 

αποτίμηση ανάλογα με το 

ανεξόφλητο υπόλοιπο που 

καθορίζεται από την 

ΕθνΚΤ 

Βαθμίδα 

3 

[0-1 

17,0 

19,0 


[1-3 

29,0 

34,0 


[3-5 

37,0 

46,0 


[5-7 

39,0 

52,0 


[7-10 

40,0 

58,0 


[10,®) 

42,0 

65,0 


* δηλ. [0-1) εναπομένουσα διάρκεια μικρότερη του έτους, [1-3) εναπομένουσα διάρκεια τουλάχιστον ενός έτους και 
μικρότερη των τριών ετών κ.λπ.» 

Κατά τα λοιπά, οι διατάξεις της ΠΣΝΠ 96/22.4.2015, όπως ισχύει, παραμένουν αμετάβλητες. 

Οι διατάξεις της παρούσας πράξης τίθενται σε ισχύ την 25 η Ιανουάριου 2016. 

Από τις διατάξεις της παρούσας πράξης δεν προκαλείται δαπάνη σε βάρος του Κρατικού Προϋπολογισμού. 
Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 
ΙΩΑΝΝΗΣ ΣΤΟΥΡΝΑΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΐΙ: ννβόπΐ3δ1βι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 
















































































